Diari Oficial de la Generalitat Valenciana


Sumari del DOGV 6298, del 28-06-2010 (2010/7055)

RESOLUCIÓ de 24 de maig de 2010, de la consellera de Justícia i Administracions Públiques, per la qual es ratifica l'acord d'extinció de la Fundación de Derechos Humanos de la Comunidad Valenciana.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6298

Data del DOGV
:   28-06-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/7055


Data del document
:   24-05-2010

Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 24 de maig de 2010, de la consellera de Justícia i Administracions Públiques, per la qual es ratifica l'acord d'extinció de la Fundación de Derechos Humanos de la Comunidad Valenciana.  
 [2010/7055]  
Vist l'expedient sobre ratificació pel Protectorat, de l'acord d'extinció adoptat pel Patronat de la Fundación de Derechos Humanos de la Comunidad Valenciana, resulten els següents,  
FETS  
Primer. En data 29 de gener de 2010, segons Registre d'Entrada de la Conselleria de Justícia i Administracions Públiques, la Sra. Gràcia Olleta Bello, secretària del Patronat de la Fundación de Derechos Humanos de la Comunidad Valenciana, d'ara en avant la Fundació, en nom i representació d'aquesta, va presentar escrit sol·licitant del Protectorat de Fundacions la ratificació de l'acord del Patronat de la Fundació, de data 23 de desembre de 2009, d'extinció a causa de la impossibilitat de realització del fi fundacional.  
Segon. Per Resolució de data 20 de maig de 2003, de la Il·lma. Sra. Secretària General de la Conselleria de Justícia i Administracions Públiques, es reconeix, classifica i inscriu a la Fundación de Derechos Humanos de la Comunidad Valenciana, de caràcter cultural.   
L'objecte i finalitat de la Fundació, segons els seus Estatuts, és:   
a) La defensa i promoció, per tot el món, i especialment en l'àrea Mediterrània, dels drets humans d'acord amb els valors de la Declaració Universal de Drets Humans i la resta de textos emanats d'aquesta declaració en el si de les Nacions Unides.   
b) Promoure la creació d'un marc jurídic internacional, que permeta el compliment efectiu de la Declaració Universal de Drets Humans.   
c) Promoure una globalització que tinga en els drets humans el referent permanent, a través de la creació i manteniment d'un Fòrum Mundial de Drets Humans, amb seu permanent a la ciutat de València.   
d) Promoure el compliment dels compromisos que, en matèria de drets humans, van adquirir els països Euromediterranis en la Declaració de Barcelona de 1995, a través de la creació i manteniment d'un Observatori Mediterrani de Drets Humans, amb seu permanent a la ciutat de València.   
e) Denunciar les violacions de drets humans, especialment les produïdes en l'àrea Mediterrània, davant de la societat civil, els governs i els organismes judicials competents en matèria de drets humans.   
f) Promoure el respecte dels drets humans a través del diàleg intercultural i interreligiós.   
g) Enriquir la vida cultural valenciana mitjançant la realització de conferències, seminaris, jornades, congressos, etc. Relatius a drets humans.   
h) Fomentar la participació de les distintes institucions i organitzacions valencianes, en l'organització d'actes culturals relatius a drets humans, i fomentar la participació activa dels ciutadans en aquests actes.   
i) Promoure per tot el món el bon nom de la Comunitat Valenciana.  
La dotació de la Fundació ascendia a la quantitat d'un milió de pessetes en efectiu metàl·lic, aportada pel fundador.  
Tercer. La causa al·legada per a l'extinció de la Fundació és la impossibilitat de realització del fi fundacional, justificant-la en la insuficiència de recursos per a l'exercici de l'activitat de la Fundació, tot i que la Llei de Pressupostos de la Generalitat ha assignat la quantitat de 5.000 € a la Fundació, sent l'assignació pressupostària la principal font de finançament de la Fundació des dels seus inicis. En este sentit, segons allò que s'ha al·legat, la Fundació només compta amb la dotació, sense que els haja estat possible aconseguir un altre tipus d'ajudes o aportacions econòmiques. Segons el balanç de situació, presentat per la Fundació, el patrimoni net de la mateixa, a data 22 de desembre de 2009, ascendeix a 67.500,31 €, sent la dotació de 60.110 €.  
Quart. El Patronat té reconeguda, en l'article 35 b) dels Estatuts de la Fundació, la facultat de designar a l'entitat o entitats a què es destinaran els béns resultants de la liquidació. En la seua reunió del dia 23 de desembre de 2009, es va acordar per aquest que el romanent de la Fundación de Derechos Humanos de la Comunidad Valenciana serà lliurat a la Fundación Solidaridad y el Voluntariado de la Comunitat Valenciana.  
Cinqué. Esmenada la sol·licitud, en els termes requerits pel Servei d'Entitats Jurídiques, la Comissió de Protectorat, en la seua sessió de l'11 de maig de 2010, emet informe favorable, entre altres, del punt del dia corresponent a la ratificació de l'acord d'extinció, sempre que s'acredite en la liquidació que presente, l'extinció d'acord amb dret de les relacions laborals entre la Fundació i els seus treballadors, i es detraga, si fa al cas, del romanent previst l'import de les obligacions econòmiques que puguen derivar-se'n en conseqüència.  
Fonaments de dret  
Primer. L'article 11 del Decret 19/2009, de 3 de novembre, del president de la Generalitat, pel qual es determinen les conselleries en què s'organitza l'administració de la Generalitat, així com l'article 1 del Decret 206/2009, de 13 de novembre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, determinen que a aquesta Conselleria li correspon exercir, entre altres, les competències en matèria de Fundacions.  
Segon. L'article 2 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, estableix que el Protectorat de les Fundacions de la Comunitat Valenciana s'exerceix per la conselleria competent en matèria de Fundacions, corresponent-li al conseller la titularitat del Protectorat, sense perjudici de la possibilitat de la seua delegació o desconcentració.  
Tercer. L'article 25 de la Llei 8/1998, de 9 de desembre, de Fundacions de la Comunitat Valenciana, estableix que l'extinció de les fundacions es regirà pel que disposen els articles 31 i 32 de la Llei 50/2002, de 26 de desembre, de Fundacions:  
Article 31. Causes d'extinció  
La fundació s'extingirà:  
a) Quan expire el termini pel qual va ser constituïda.  
b) Quan s'haguera realitzat íntegrament el fet fundacional.  
c) Quan siga impossible la realització del fet fundacional, sense perjudici del que disposen els articles 29 i 30 de la present Llei.  
d) Quan així resulte de la fusió, a què es referix l'article anterior.  
e) Quan concórrega qualsevol altra causa prevista en l'acte constitutiu o els Estatuts.  
f) Quan concórrega qualsevol altra causa establida en les lleis.  
Article 32. Formes d'extinció  
1. En el supòsit del paràgraf a), de l'article anterior, la fundació s'extingirà de ple dret.  
2. En els supòsits previstos en els paràgrafs b), c) i e), de l'article anterior, l'extinció de la fundació requerirà l'acord del Patronat ratificat pel Protectorat. Si no haguera acord del Patronat, o aquest fóra ratificat pel Protectorat, o pel Patronat, segons els casos.  
3. En el supòsit del paràgraf f), de l'article anterior, es requerirà resolució judicial motivada.  
4. L'acord d'extinció o, si fa al cas, la resolució judicial, s'inscriuran en el corresponent Registre de Fundacions.  
Quart. Els Estatuts de la Fundació en l'article 35 disposen:  
a) L'extinció de la Fundació determinarà l'obertura del procediment de liquidació, el qual es realitzarà pel Patronat sota el control del Protectorat.  
b) Els béns resultants de la liquidació es destinaran a fundacions o altres institucions que perseguisquen fins d'interés general anàlegs als de la Fundació i que tinguen afectats els seus béns, fins i tot per al supòsit de la seua dissolució, a la consecució d'aquells, designades en el seu moment pel Patronat, d'acord amb allò que s'ha ordenat per la legislació vigent.   
Cinqué. Per tot això, a la vista de la documentació presentada, i d'acord amb allò que s'ha informat per la Comissió de Protectorat, de data de l'11 de maig de 2010, no s'aprecia cap motiu per a la denegació de l'autorització sol·licitada, sempre que s'acredite, en la liquidació que presente, l'extinció d'acord amb dret de les relacions laborals entre la Fundació i els seus treballadors, i es detraga, si fa al cas, del romanent previst l'import de les obligacions econòmiques que puguen derivar-se'n en conseqüència.  
Vistos els preceptes legals citats i la resta de generals de pertinent aplicació resolc:  
Primer  
Ratificar l'acord d'extinció de la Fundación de Derechos Humanos de la Comunidad Valenciana, adoptat pel Patronat de la mateixa, en data 23 de desembre de 2009, en els termes descrits en els Fets de la present Resolució.  
Segon  
Inscriure en el Registre de Fundacions de la Comunitat Valenciana la ratificació de l'acord d'extinció de la Fundación de Derechos Humanos de la Comunidad Valenciana   
Així mateix, es recorda que la liquidació de la Fundación de Derechos Humanos de la Comunidad Valenciana s'haurà de realitzar en els termes expressats en el fonament de Dret Cinqué d'aquesta resolució, així com d'acord amb allò que s'ha prescrit en l'article 26.1 de la Llei 8/1998, de 9 de desembre, de Fundacions de la Comunitat Valenciana, segons el qual:  
"L'extinció de la fundació, llevat dels supòsits en què té lloc com a conseqüència d'una fusió, determinarà l'obertura del procediment de liquidació, que es realitzarà pel Patronat de la fundació sota el control del Protectorat. El Patronat no tindrà més facultats que la de cobrar crèdits, satisfer els deutes i formalitzar els actes pendents d'execució, sense que puga contraure més obligacions, llevat de les que calguen per a la liquidació. Acabades les operacions, es formarà l'oportú balanç de liquidació, que haurà de ser aprovat pel Patronat i sotmés a la ratificació pel Protectorat.  
Recaiguda la mateixa, es procedirà a complir el que disposa l'apartat següent, per a finalitzar la liquidació. Conclosa aquesta, es farà constar en el Registre de Fundacions de la Comunitat Valenciana la seua baixa, a sol·licitud del Patronat, per un escrit dirigit al Registre a què s'acompanyarà la certificat de l'acord aprovatori del balanç de liquidació; la ratificació del mateix pel Protectorat i una còpia dels documents en què s'hagen formalitzat les operacions a què es refereix l'apartat següent. No obstant això, la baixa de la fundació al Registre, si resulten operacions pendents d'execució o formalització, haurà de ser duta a terme pel Protectorat".  
Notifiqueu la present Resolució, que és definitiva en via administrativa, amb l'advertència que contra ella podrà interposar-se recurs contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua notificació, d'acord amb el que estableix l'article 14 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjudici de poder interposar, si fa al cas, recurs potestatiu de reposició, en el termini d'un mes, davant de la consellera de Justícia i Administracions Públiques, així com qualsevol altre recurs que s'estime procedent.  
València, 24 de maig de 2010.- La consellera de Justícia i Administracions Públiques: Paula Sánchez de León Guardiola.